知道咗一樣行為響進化史上扮演嘅功能，研究者跟住就要思考嗰樣行為嘅具體進化史－進化係一樣動態嘅過程，諗返頭先美洲野牛個例子，想像家陣「曉戰鬥定逃走嘅個體」同「唔曉戰鬥定逃走嘅個體」之間嘅牛口數量比例係 50:50，而因為前者生存同繁殖嘅能力勁啲，於是去到下一代嗰陣兩種個體之間嘅數量比例變咗做 55:45，而再下一代個比例就係 65:35... 如此類推；